**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Kuressaare Ametikool |
| Õppekava nimetus: *(venekeelsetel kursustel nii eesti kui vene keeles)*: | Esinemis- ja suhtlemisoskuste arendamine |
| Õppekavarühm: *(täiendus- koolituse standardi järgi)* | Isikuareng |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Koolitus on mõeldud kõigile neile, kelle töös tuleb ette olukordi, kus on vaja esineda oma kolleegidele (nt koosolekutel), klientidele või koostööpartneritele ja illustreerida enda esitlust visuaalsete abivahendite (nt slaidiprogrammi) abil.  Grupi suurus:14  **Õppe alustamise nõuded:**  Arvutikasutamise algõpetus läbitud |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Õpiväljundid:   * mõistab ettevalmistuse ja harjutamise mõju esinemise tulemuslikkuse kindlustamisel; * valmistub esinemiseks, tuleb toime esinemisärevusega, kasutab enesekindluse saavutamiseks sobilikke võtteid; * loob esinedes silmside kuulajatega, kontrollib tempot, kehatööd, häälekõla ja kasutab sõnumi ilmestamiseks sobival viisil žeste; * koostab esinemise toetuseks esitluse kasutades selleks enimlevinud arvutiprogramme. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  OSKA raportist lähtuvalt esinemisoskus ja esitlusoskus vajalik meeskonnatöös kõikides valdkondades. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  OSKA raporti järgi on esitlusoskuste kasutamine oluline erinevate elualade spetsialistidele. Sageli väldivad töötajad neid olukordi, kus on vaja esineda – nii oma kolleegide, klientide kui koostööpartnerite ees, kuna esinemisega kaasneb sageli tugev ärevus ning töötajad ei ole teadlikud esinemistehnikatest, mille rakendamine suurendab kontrollitunnet olukorra üle ja seeläbi aitab vähendada esinemisärevust ning suurendada esinemise tulemuslikkust. Oma sõnumi paremaks esitamiseks on oluline oskus kasutada lihtsamaid esitlusprogramme. Koolitus on suunatud vastavate üldpädevuste arendamisele. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: |  |
| Kontaktõppe maht akadeemilistes tundides: | **26** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **18** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **8** |
| Koolitaja poolt tagasisidestatava iseseisva töö maht akadeemilistes tundides: |  |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Teoreetiline õpe 18 tundi**  1. Peamised esinemisoskused: kontakti loomine auditooriumiga, oma kehakeele ja hääle kontrollimine esinemismulje loomiseks.  2. Esinemisärevuse kontrollimine.  3. Esinemise struktuur, sh veenev alustamine, informatsiooni esitamine ja lõpumulje loomine.  4. Esinemise ettevalmistamine ja harjutamine.  5. Visuaalsete abivahendite, märkmete ja jaotusmaterjali kasutamine esinemisel.  **Praktiline õpe 8 tundi**  1. Erinevad esitlustarkvarad ja nende kasutamise võimalused.  2. PowerPointi või Prezi esitluse ettevalmistamine.  **Õppekeskkonna kirjeldus:**  Esinemisoskusi õpetatakse seminariruumis, kus on sobiv sisseseade, esitlusprogrammide koostamist õpetatakse kooli arvutiklassis. |
| Osalemine vähemalt 70% kontakttundides.  Õpiväljundite saavutamist hinnatakse iseseisva töö esitlemise kaudu, milleks on vabalt valitud teemal esinemine koos esinemise sõnumit toetava esitlusprogrammi kasutamisega. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  Esinemisoskusi õpetab Kuressaare Ametikooli kutseõpetaja, Marve Koppel, kutseõpetaja tase 7 tase, täiskasvanute koolitaja tase 6, pikaajaline kogemus esinemisoskuste õpetamisel täiskasvanutele.    Esitlusprogrammide kasutamist õpetab Anne- Li Tilk, kutseõpetaja tase 7 ja täiskasvanud koolitaja tase 6, pikaajaline arvutiõpetuse kogemus täiskasvanutele. |

**Õppekava koostaja:**   
Marve Koppel, kutseõpetaja, marve.koppel@ametikool.ee